รู้สึกว่าชีวิตไม่มีค่า ไม่มีใครแคร์เราจิงๆ ทั้งเพื่อน แฟน ครอบครัว ทุกคนล้วนแล้วโกหก เสแสร้งกันทุกคน ไม่มีใครจิงใจ ไม่เหลืออะไรให้ยึดเหนี่ยวจิตใจ ไม่อยากได้อะไรไม่อยากไปในที่ที่เคยอยากไปมากๆ และไม่อยากมีชีวิตอยู่ต่อ ไม่เหลืออะไรให้ไข้วขว้า วันนึงเมื่อชีวิตเริ่มไม่มีจุดมุ่งหมาย ถามคำถามกับตัวเองเราควรอยู่ต่อไปไยู่ต่อไปเพื่ออะไร หรือเราเป็นแค่มวลสะสารนึง ถ้าหายไปจิงๆ จะมีใครนึกถึงเราตลอดไปไหม เราตายสักพักคนก็ลืม เราเป้นแค่ตัวประกอบนึงในชีวิตของคนรอบข้าง ถ้าไม่มีเราก็ไม่มีใครเป็นอะไร ชีวิตมันจะแค่ไหนกัน คนยังไงก็ต้องตาย ไม่มีใครเสียใจกับการกระทำของเราหรอก ไม่นานเค้าก็ลืม ทั้งเพื่อนทั้งครอบครัว ล้วนแล้วแต่ไม่มีใครให้ความจิงใจกับเราเลย ไม่มีใครหันหน้ามาสนใจเราจิงๆ ใส่ใจเราจิงๆ มองว่ามันเรื่องตลก ตอนนี้ยังแค่กลัวว่าจะตายยังไงไม่ให้เจ็บปวด กลัวว่าถ้าหาเจอจิงๆ แล้วจะทำ
สวัสดีค่ะ จากอาการดังกล่าวมานั้น น่าจะมีความทุกข์ใจจากปัญหาหลายๆอย่างในชีวิต ซึ่งอาจเข้าข่ายภาวะซึมเศร้า โรคซึมเศร้า หรือความผิดปกติทางด้านอารมณ์ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงาน ซึ่งเข้าได้กับอาการตอนนี้แต่หากอาการดังกล่าวมาเป็นมากเรื้อรังติดต่อกันเกิน 2 สัปดาห์ขึ้นไปร่วมกับมีความคิดอยากฆ่าตัวตาย อาจมีอาการเบื่ออาหาร หรืออยากรับประทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้า ควรพบจิตแพทย์เพื่อประเมินสภาพจิต และรักษาต่อเนื่องด้วยยาหรือการทำจิตบำบัดการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น ควรรักชีวิตตัวเองและคิดถึงคนที่ยังรักเราให้มาก การฆ๋าตัวตายไม่ใช่ทางออกของปัญหาค่ะ ขอเป็นกำลังใจให้ค่อยๆสู้กับปัญหาต่อไปค่ะ